CELEX: 32007R0226
Language: lv
Date: 2007-03-01 00:00:00
Title: Komisijas Regula (EK) Nr. 226/2007 ( 2007. gada 1. marts ) par atļauju izmantot Saccharomyces cerevisiae CNCM I-1077 ( Levucell SC20 un Levucell SC10 ME) kā lopbarības piedevu (Dokuments attiecas uz EEZ )

2.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 64/26
            
         
      KOMISIJAS REGULA (EK) Nr. 226/2007
   (2007. gada 1. marts)
   par atļauju izmantot Saccharomyces cerevisiae CNCM I-1077 (Levucell SC20 un Levucell SC10 ME) kā lopbarības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 nosaka to, ar kādiem noteikumiem piešķir atļaujas lopbarības piedevu izmantošanai, kā arī pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju pielikumā minētā preparāta izmantošanai. Pieteikumam bija pievienotas ziņas un dokumenti, kas prasīti regulas 7. panta 3. punktā.
            
         
               (3)
            
            
               Pieteikums attiecas uz preparāta Saccharomyces cerevisiae CNCM I-1077 (Levucell SC20 un Levucell SC10 ME) kā barības piedevas jaunu izmantošanu piena kazām un piena aitām, un to klasificē barības piedevu kategorijā “Zootehniskās piedevas”.
            
         
               (4)
            
            
               Ar Komisijas Regulu (EK) Nr. 1200/2005 (2)
                  Saccharomyces cerevisiae CNCM I-1077 attiecībā uz piena govīm un gaļas liellopiem atļāva izmantot bez termiņa ierobežojuma.
            
         
               (5)
            
            
               Pamatojot atļaujas pieteikumu attiecībā uz piena kazām un piena aitām, iesniedza jaunus datus. Eiropas Pārtikas nekaitīguma iestāde (turpmāk tekstā –“iestāde”) 2006. gada 15. jūnija atzinumā secināja, ka Saccharomyces cerevisiae CNCM I-1077 (Levucell SC20, Levucell SC10 ME) nav kaitīgas iedarbības uz dzīvnieku veselību, cilvēku veselību vai vidi. Atzinumā minēts arī tas, ka Saccharomyces cerevisiae CNCM I-1077 (Levucell SC20, Levucell SC10 ME) nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Atbilstīgi minētajam atzinumam preparāta izmantošanai nav kaitīgas iedarbības uz šīm dzīvnieku papildu kategorijām. Iestāde neuzskata, ka ir jāievieš īpašas pēcpārdošanas uzraudzības prasības. Tā arī ir apstiprinājusi ziņojumu par barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Minētā preparāta novērtējums liecina par to, ka ir izpildīti Regulas (EK) Nr. 1831/2003 5. pantā paredzētie nosacījumi atļaujas saņemšanai. Attiecīgi jāatļauj minētā preparāta izmantošana, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietverts barības piedevu kategorijā “Zootehniskās piedevas” un funkcionālajā grupā “Zarnu floras stabilizatori”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. martā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 195, 27.7.2005., 6. lpp. Regulā grozījumi izdarīti ar Regulu (EK) Nr. 1445/2006 (OV L 271, 30.9.2006., 22. lpp.).
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (Tirdzniecības nosaukums)
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieka suga vai kategorija
               
               
                  
                     Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  CFU/kg no kompleksās barības ar mitruma saturu 12 %
               
            
                  Zootehnisko piedevu kategorija. Funkcionālā grupa: zarnu floras stabilizatori
               
            
                  4b1711
               
               
                  
                     LALLEMAND SAS
                  
               
               
                  
                     Saccharomyces cerevisiae
                  
                  
                     CNCM I-1077
                  (Levucell SC20, Levucell SC10 ME)
               
               
                  
                               
                           
                           
                              
                                 Piedevas sastāvs:
                              
                              
                                           
                                       
                                       
                                          Cietā veidā:
                                          
                                             Saccharomyces cerevisiae
                                             CNCM I-1077 preparāts no dzīvotspējīgām žāvētām šūnām ar garantēto minimālo koncentrāciju 2 × 1010 CFU/g
                                       
                                    
                                           
                                       
                                       
                                          Pārklātā veidā:
                                          
                                             Saccharomyces cerevisiae
                                             CNCM I-1077 preparāts no dzīvotspējīgām žāvētām šūnām ar garantēto minimālo koncentrāciju 1 × 1010 CFU/g
                                       
                                    
                        
                               
                           
                           
                              
                                 Darbīgās vielas raksturojums:
                              
                              
                                 Saccharomyces cerevisiae
                                 CNCM I-1077: 80 % no dzīvotspējīgām žāvētām šūnām un 14 % no šūnām, kas nav dzīvotspējīgas
                           
                        
                               
                           
                           
                              
                                 Analītiskā metode
                                  (1):
                              Uzlietās plates metode un molekulārā identifikācija (PCR)
                           
                        
               
                  Piena kazas
               
               
                  —
               
               
                  5 × 108
                  
               
               
                  3 × 109
                  
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Papildbarībā nepārsniegt 50 °C ar Levucell SC20 un 80 °C ar Levucell SC10ME.
                           
                        
                              3.
                           
                           
                              Pārklāts veids, izmantot tikai kopā ar granulēto barību.
                           
                        
                              4.
                           
                           
                              Ieteicamā deva piena kazām un piena aitām: 4 × 109 CFU/vienam dzīvniekam/dienā.
                           
                        
                              5.
                           
                           
                              Ja šo piedevu uzglabā vai maisa slēgtā atmosfērā, ieteicams izmantot aizsargstiklu un maisīšanai paredzētas maskas, ja vien maisītāji nav aprīkoti ar izplūdes sistēmām.
                           
                        
               
                  2017. gada 22. marts
               
            
                  Piena aitas
               
               
                   
               
               
                  1,2 × 109
                  
               
               
                  1,2 × 109
                  
               
            
         (1)  Sīka informācija par analītiskajām metodēm atrodama šādā Kopienas references laboratorijas tīmekļa vietnē: www.irmm.jrc.be/html/crlfaa/